
	COMISIA PENTRU ADMINISTRAŢIE PUBLICĂ,

AMENAJAREA TERITORIULUI ŞI ECHILIBRU ECOLOGIC 

	    26/3018



Către
BIROUL PERMANENT AL CAMEREI DEPUTAŢILOR

Vă înaintăm, alăturat, raportul asupra proiectului de Lege pentru aprobarea Ordonanţei de urgenţă a Guvernului nr.92/2008 privind statutul funcţionarului public denumit manager public, trimis Comisiei noastre pentru dezbatere în fond, cu adresa nr.PL.-x 666 din 4 noiembrie 2008.
PREŞEDINTE,

SULFINA BARBU

Comisia pentru administraţie publică, amenajarea teritoriului şi echilibru ecologic

Telefon: 414-1125, 414-1126; Fax: 314.69.34; e-mail: cp06@cdep.ro

R A P O R T      

asupra proiectului de Lege pentru aprobarea Ordonanţei de urgenţă a Guvernului nr.92/2008 privind statutul funcţionarului public denumit manager public

În conformitate cu prevederile art.95 şi art.115 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic a fost sesizată, prin adresa nr.PL.x 666 din 4 noiembrie 2008, cu dezbaterea pe fond, în procedură de urgenţă, a proiectului de Lege pentru aprobarea Ordonanţei de urgenţă a Guvernului nr.92/2008 privind statutul funcţionarului public denumit manager public.
La întocmirea prezentului raport Comisia a avut în vedere:

· avizul favorabil al Consiliului Legislativ (nr.778/27.06.2008)
· avizul favorabil al Comisiei juridice, de disciplină şi imunităţi (nr.PL-x 666/27.01.2009).

Proiectul de Lege are ca obiect de reglementare aprobarea Ordonanţei de urgenţă a Guvernului nr.92/2008 privind statutul funcţionarului public denumit manager public, vizând eliminarea unor disfuncţionalităţi, legate atât de modalitatea de definire a funcţiei, cât şi de mecanismele prevăzute iniţial prin cadrul normativ aprobat pentru organizarea şi dezvoltarea carierei managerilor publici.

Comisia pentru administraţie publică, amenajarea teritoriului şi echilibru ecologic, propune Plenului Camerei Deputaţilor aprobarea proiectului de Lege, în forma adoptată de Senat, şi cu un amendament admis.


La lucrările Comisiei au participat, în calitate de invitaţi, din partea Ministerului Administraţiei şi Internelor, domnul Radu Stancu – secretar de stat, doamna Domnica Focşăneanu – director general şi domnul Ovidiu Simina - consilier.
În raport cu obiectul şi conţinutul său, proiectul de Lege face parte din categoria legilor organice.
La lucrările comisiei au fost prezenţi 27 deputaţi, din totalul de 30 membri ai comisiei.
Proiectul de Lege a fost dezbătut în fond, în şedinţa comisiei din data de 3 februarie 2009.
Raportul comisiei a fost aprobat cu unanimitate de voturi.
Proiectul de Lege a fost adoptat de Senat în şedinţa din 29 octombrie 2008.
Camera Deputaţilor este Cameră decizională potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat. 
Amendament admis


În urma dezbaterilor, Comisia propune Plenului Camerei Deputaţilor aprobarea proiectului de Lege în forma adoptată de Senat şi cu următorul amendament admis:
	Nr.

crt.
	Text iniţial
	Text Senat
	Textul propus de Comisie (autorul amendamentului)
	Motivarea amendamentului propus

	1.
	________
	3. La articolul 15, înaintea literei a) a alineatului (3) se introduce o nouă literă, cu următorul cuprins:
„nevoile instituţionale şi profilurile propuse de autorităţile şi instituţiile publice;”
	3. La articolul 15, înaintea literei a) a alineatului (3) se introduce o nouă literă, litera a1), cu următorul cuprins:

„a1) nevoile instituţionale şi profilurile propuse de autorităţile şi instituţiile publice;”
Autor: Comisia pentru administraţie publică, amenajarea teritoriului şi echilibru ecologic
	Pentru respectarea normelor de tehnică legislativă


	PREŞEDINTE,
	SECRETAR,

	Sulfina BARBU
	Mihai Cristian APOSTOLACHE


Întocmit,

Consilier parlamentar:
Sofia CHELARU 

